Here is a page extracted from Wikipedia that may contain CSS, HTML, and a lot of unformatted text.

Title: Nacionalidaz d'Espanya
Content: Nacionalidat historica u, simplament, nacionalidat   son termins politicos que s'ha venito emplegando a Espanya dende a reinstauración democratica d'o Estato ta referir-se a ixas comunidaz autonomas que tienen un sentimiento nacional u de fortal identidat colectiva, lingüistica u cultural, cuan per a historia cuan per un sentimiento cheneralizato entre a ciudadanía d'a comunidat. Altros termins a ixa fin concebitos en propuestas mientres a VIII lechislatura son estatos realidat nacional y carácter nacional.

Es termins tienen una difícil interpretación legal. En a vichent Constitución espanyola de 1978 se fa servir a expresión: «as nacionalidaz y rechions que entegran [...] a nación espanyola». O termin «nacionalidat» pareix que s'emplega ta no equiparar as comunidaz con a «nación», vocable reservato ta Espanya (seguntes bels churistas exclusivament y seguntes uns altros no). A mayoría d'os ponents d'a Constitución interpretó, en o curso d'o debate que se'n fació en o Congreso d'os Deputatos, que o concepto constitucional «nacionalidat» ye sinonimo de «nación».

A Constitución de 1978 reconoix a existencia de nacionalidaz y rechions, y lis atorga l'autonomía sin establir diferiencias administrativas entre ellas:

Un altro caso reconoixito en a Constitución ye o d'as rechions diferenciatas historicament a lo mesmo nivel que as ditas nacionalidaz. Ye o que esdevién con Navarra, que poseye un grau mas gran d'autonomía que no as altras comunidaz autonomas, en virtut d'os dreitos historicos reconoixitos a los territorios forals a la disposición adicional primera d'a Constitución.

Actualment, as comunidaz autonomas reconoixitas como «nacionalidaz» en os suyos estatutos son:
 Andalucía (1981 y 2007) - nacionalidat historica.
 Aragón (1996 y 2007) - nacionalidat historica.
 Canarias (1996) - nacionalidat.
 Catalunya (1979 y 2006) - nacionalidat; (en o preámbol) nación, realidat nacional.
 Comunidat Valenciana (1982 y 2006) - nacionalidat; nacionalidat historica.
 Islas Balears (1983 y 2007) - nacionalidat historica.
 Galicia (1981) - nacionalidat historica.
 País Basco (1979) - nacionalidat.

Referencias 

Politica d'Espanya
Dreito constitucional